**Өсімдіктер мен жануарлардың «Қызыл кітабы**»

**Пәні:** дүниетану  
Тақырыбы: Өсімдіктер мен жануарлардың «Қызылкітабы»  
Мақсаты:  
А) Қазақстанда жойылып кету қаупі төніп тұрған жануарлар, өсімдіктер, құстарға тоқталып, «**Қызыл кітап**» туралы түсінік беру;  
Ә) Табиғатты қорғау мақсатында құрылған қорықтар, «**Қызыл кітап**» туралытүсініктеріндамыту;  
Б) Табиғатқа қамқорлықпен қарауға, оны аялауға тәрбиелеу; экологиялық тәрбие беру.  
**Т**үрі: дәстүрлі  
Типі: аралас  
**Көрнекілігі:** интерактивті тақтада дайындалған слайдтар, буклеттер, «Сен білесіңбе?» атты кітапшалар.  
**Әдіс–тәсілдері**: сұрақ – жауап, көрнекілік, баяндау, әңгімелеу.  
  
**Барысы**:  
**І. Ұйымдастыру.  
ІІ. Үй тапсырмасын тексеру.**  
«Адам және өсімдіктер мен жануарлар» тақырыбы бойынша мазмұнын сұрау.  
Қай жануар адамға пайдалы екенін сызбаға түсіргендерін тексеру.  
  
**ІІІ. Үйтапсырмасын қорытындылау**  
- Балалар, ендеше, мынасөз жұмбақты шешейік. (Шешуі: жүзім, алма ананас, қауын қарбыз, қияр) сөз жұмбақтың ортасындағы ерекше мен белгіленген сөзді оқиық. Қандай сөз шықты? (жануар)  
Ендеше, бүгінг ісабағымыз өткен тарауда оқып, танысқан жануарларды қорғау туралы болмақ. Тақтадағы көрсетіліп тұрған суреттер қай топқа жатады?  
**1) құстар  
2) балықтар  
3) қосмекенділер  
4) жорғалаушылар  
5) сүтқоректілер  
6) жәндіктер**  
  
**IV. Жаңасабақ**  
Ребусты шешейік. Егер дұрыс шешсек, бүгінгі тақырыбымызға байланысты сөз шығады. Ребустың шешуі: қызыл.  
- Қызыл түс нені білдіреді?  
- Қызыл түс қауіп сақтанудың белгісі.  
- Қызыл кітап не үшін керек деп ойлайсың? (Оқушылардың жауабы тыңдалады).  
- Қызыл кітап – қауіптің дабылы және тірі табиғатты сақтау үшін күрестің нышаны.  
1948 жылы дүние жүзінің ғалымдары халықаралық табиғатты қорғау одағын құрды. Бұл одақ жойылып бара жатқан жануарлар туралы тұңғыш кітап шығарды. Кітап деректердің «**Қызыл кітабы**» деп аталады. «Қызыл кітап» деген атауды ағылшын зерттеушісі **Питер Скотт** ұсынды.  
  
- **«Қызыл кітапқа**» енген жануарлар мен өсімдіктердің кейбіріне тоқталып өту.  
Құлан - сырт пішініжылқы мен есекке ұқсайды. Бұрын далада еркін жүрген, қазір бұлардың саны азайған, қорғауға алынды.  
**Арқар** – тау ешкісі, түсі қоңырсұр, мүйізі үлкен иілген. Еті дәмді болған соң көп ауланған, қазір саны өте аз, қорғауға алынған.  
**Дуадақ** – қазақ даласының көркі. Өсімдіктермен, жәндіктер мен қоректенеді. Тез жүгіреді. Адамдар көп аулап азайған, қазір қорғауға алынған.  
**Жабайы қызғалдақ** – Қазақстанның қалалары мен шөлдеріне сән береді. Көше қызғалдағының арғы тегі. Сонымен бірге, Қызыл кітапқа **барыс, аққу, бүркіт, бірқазан, тырна, қызылқасқы**р, т.б. аңдар мен құстар кіреді.  
Бүгінгі күні Қазақстанның Қызыл кітабына балықтардың – 16 түрі, қос мекенділердің – 3 түрі, жорғалаушылардың – 10 түрі, құстардың – 56 түрі, сүтқоректілердің - 40 түрі енгізілді.  
**Қара кітапқа** мәңгілікке жойылғандар жазылады. **Дронт, қанатсыз гагара, кезбекөгершін, мамонт, жойылыпкетті.**  
Осы жойылып кету қаупі бар жануарлар мен өсімдіктер қорықтарда қорғалып, сақталады. (Тақтадан Қазақстанның қорықтарын көрсету.)  
Біздің табиғатымыз өте бай. Бірақ оның байлығы шексіз емес, сондықтан оларды қорғау, сақтау керек! Қазақстанда он қорық бар.  
**Ақсу – Жабағалы, Барсакелмес, Үстірт, Наурызым, Қорғалжын, Батыс Алтай, Алматы, Марқакөл, Алакөл, Қаратау.  
  
Сергіту сәті**. Үй жануарларын айтқанда қол шапалақтаймыз.  
Қоян, күшік, түйе, арыстан, сиыр, аю, қой.  
Дәптермен жұмыс.  
Дәптерге Қызыл кітапқа енген жануарлар мен өсімдіктерді теріп жазамыз.  
**Жануарлар**: аққу, дуадақ, құлан.  
**Өсімдіктер**: шырша, таусағыз, қызғалдақ  
 **V. Сабақтыбекіту**. Шығармашылық жұмыс  
Табиғатты сақтаңдар,  
Құстарды атпаңдар.  
Гүл жайнаған жерімді  
Аялаңдар, сақтаңдар.  
  
**VI. Сабақтықорытындылау**.  
Табиғатты қорғау, оны сақтау туралы мақалдар, нақыл сөздер айту.  
Мақалдар  
«Бір тал кессен, он тал ек»  
«Дәрі шөптен шығады, дана — көптен шығады»,  
«Атаңнан мал қалғанша, тал қалсын»  
«Сұлу жер құрақсыз болмас, таулы жер бұлақсыз болмас»  
«Бұлақ көрсең, көзін аш»  
«Жылап жүріп арық қазсаң,  
Күліп жүріп су ішерсің»  
  
**Нақылсөздер**  
«Туған жерге туыңды тік»  
«Мың шыбық шаншып өсірсең -  
Халқыңа орман салғаның.  
Халқыңа орман салғаның -  
Өзіңе қорған салғаның»  
  
«Табиғат — тал бесігің, аяла, қорғайбіл, тазалығын сақта!  
Келешек сендердің қолдарыңда!»  
**VII. Үйгетапсырма:**  
Өсімдіктер мен жануарлардың “Қызыл кітабы” тақырыбын оқу  
“**Мен табиғат жанашырымын**” тақырыбында сурет салу  
**VIII. Бағалау.**

№10 ЖББОМ

«***Өсімдіктер мен жануарлар қызыл кітабы***»

Өткізген :Зарыххан.А

2015 ж